174 Dr VADÁSZ M. ELEMÉR 
Rövid átnézetes kirándulásaim megfigyelési adatai természetesen 
nem elégségesek a Bükk-hegység részletes tektonikájának kifejtéséhez, 
még kevésbbé a Bükk-hegység geomorphologiai hovatartozásának meg- 
itéléséhez. Éppen ezért kerülni óhajtom a bizonyítékokat nélkülöző 
elméleti fejtegetéseket s csak a Bükk-hegység és a Magyar Középhegy- 
ség sokat hangoztatott kapcsolatára vonatkozólag óhajtok néhány rövid 
megjegyzést tenni. Mindenesetre megállapítható, hogy a hegyképző 
erők a Bükk-hegységben törésekben nyilvánultak. Az intra- 
carbon gyűrődés itt a carbon-képződmények kiemelését és első meg- 
állapítható összetördelését eredményezte a diabasok kitörésével kapcso- 
latban. A carbon után a Bükk-hegységnek önálló szerepe van a Magyar 
Középhegységgel szemben, a hol az intracarbon tektonikus mozzanatok 
az üledékek kétes kora miatt biztosan ki nem mutathatók. Ez az ön- 
állóság adja a Bükk-hegység főjellemvonását a Magyar Középhegységgel 
szemben dacára annak, hogy mindkét hegységben egyformán törésekben 
nyilvánulnak a tektonikus mozzanatok. 
A stratigrafiai viszonyok még világosabban igazolják a két hegy- 
ség különbözőségét. A Bükk-hegység alaphegységének képződményeihez 
hasonló üledékek a Magyar Középhegységben sehol sem fordulnak elő. 
A carbon rétegek nyugati folytatása gyanánt tekintett karancsalji rétegek 
ugyanis KocH professor szóbeli és Noszky Jenő lyceumi tanár barátom 
kimerítő levélbeli közlései szerint! csak megégetett metamorph alsó- 
mediterránkorú palának tekinthető, amivel tehát a sztratigrafiai vonat- 
kozásnak egyetlen bizonyítéka is önként elesik. 
Eddigi észleleteim alapján is csaknem kétségtelennek tartom tehát, 
hogy a Bükk hegység és a Magyar Középhegység között a topographiai 
fekvésen kívül semmi vonatkozás sincsen s már az elmondottaktól el- 
tekintve annál kevésbbé sem lehet, mert a Bükk-hegység körvonalai 
már a jura végével kialakultnak tekintendők, míg a Magyar Közép- 
hegység kialakító főtöréseinek kora csak a középső vagy fölső-krétára 
tehető. 
1 NoszkY JENŐ úr ezt a területet ismételten bejárta, térképezte s föl is fogja 
dolgozni. Az itt elmondottak közlésére felhatalmazott, a miért neki itt is köszö- 
netet mondok. 
